เปิดปุ๊บเต็มปั๊บ! คนแห่ลงทะเบียน “ชิมช้อปใช้ เฟส2” รอบแรกเต็มสิทธิ 5 แสนคน
แรงกระหึ่ม! "ชิมช้อปใช้ เฟส2" เปิดลงทะเบียนรอบแรกเต็มสิทธิ 5 แสนคนแล้ว
เปิดปุ๊บเต็มปั๊บ! คนแห่ลงทะเบียน "ชิมช้อปใช้ เฟส2" รอบแรกเต็มสิทธิ 5 แสนคน
24 ต.ค. 2562

มาตรการกระตุ้นเศรษฐกิจปี 2562 หรือ มาตรการชิมช้อปใช้ ระยะที่ 2 โดยมีวัตถุประสงค์เพื่อให้เกิดความต่อเนื่องในการสนับสนุนการขยายตัวของเศรษฐกิจจากมาตรการระยะแรก โดยมาตรการชิมช้อปใช้เฟส 2 จะเปิดให้ผู้ที่ไม่เคยรับสิทธิ์ มาลงทะเบียนรอบใหม่เพิ่มอีก 3 ล้านคน โดยจะเปิดให้ลงทะเบียนผ่านเว็ปไซด์ ตั้งแต่วันที่ 24 ต.ค.นี้
โดยการลงทะเบียนรับสิทธิ์รอบใหม่ 3 ล้านคน กระทรวงการคลังได้ปรับเวลาลงทะเบียนใหม่ จากเดิม 00.00 น. โดยแบ่งเป็น 2 รอบ รอบละ 5 แสนราย รอบแรกเริ่ม 06.00 น. และรอบที่ 2 ลงทะเบียน 18.00 น. โดยจะยังจำกัดจำนวนวันละ 1 ล้านคน ซึ่งมาตรการชิมช้อปใช้เฟส 2 สามารถใช้สิทธิ์ได้ถึงวันที่ 31 ธ.ค. ขณะที่ร้านค้าก็สามารถรับสมัครได้ถึง 31 ธ.ค.ด้วยเช่นกัน
สำหรับการลงทะเบียนมาตรการชิมช้อปใช้ ระยะที่ 2ในวันนี้ พบว่าเมื่อเวลา 07.18 น. มีผู้ลงทะเบียนรับสิทธิ์ของโครงการ ชิมช้อปใช้ รอบ 06.00 น. ครบจำนวนแล้ว 5 แสนคนแล้ว โดยขึ้นข้อความว่า “ขณะนี้มีผู้ลงทะเบียนสิทธิมาตรการฯ “ชิมช้อปใช้” ครบตามจำนวนที่กำหนดแล้ว ขอขอบพระคุณอย่างยิ่งที่ท่านสนใจในการเข้าร่วมมาตรการฯ”